Kosmos

En **Kosmos** va ser un humà clergue membre de la Companyia 44.

## Història

Kristian va néixer en una petita aldea situada a l'interior del Gran Bosc d'Argos, envoltat dels perills que això comporta. En ella hi vivien prop de 50 habitants, tenia forma circular amb una petita muralla de fusta que la protegia. Els habitants no tenien molt contacte amb l'exterior exceptuant algun aventurer o comerciant, no obstant això disposaven de tot el que necessitaven. La taverna estava situada en el centre del centre del poblat i estava dirigida per Walros que també feia de les funcions de cap de la vila. L'escola la portava Corlt un vell mag retirat, constava d'una única classe amb nens des dels 4 fins als 11 anys. Hi havia un petit mercat, una fusteria, una ferreria... tot el que un petit poblat pot necessitar.

Un dia com qualsevol altre, a l'edat dels set anys, Kristian estava a l'escola amb 5 companys més. Ells eren Toushi, Taka, Cyrus, Krias i Xanros, tots eren humans excepte l'últim que era el fill del ferrer, un nan. A mitjan segona hora va començar a sonar la campana d'alarma del poble, Corlt ens va ordenar que ens quedéssim tots amagats sota la seva taula mentes ell anava a comprovar la situació. Tots teníem molta por, l'últim cop que va sonar l'alarma van morir 14 persones, entre elles la mare de Kristian. Ens vam agafar les mans i vam començar a plorar intentant fer el mínim soroll possible.

No se sap si van passar 10 minuts o 2 hores, quan algú de sobte va obrir la porta. Era Corlt, estava tot ple de sang, ens va cridar perquè anéssim cap a ell. "Nens, partir d'ara començareu una nova vida, la qual podrà ser molt difícil, però junts sé que estareu bé. No oblideu mai els vostres orígens, tots els de l'aldea Darkglow estarem sempre amb vosaltres. Coff coff no ens queda molt de temps, agafeu-vos de les mans i recordeu viure com vosaltres vulgueu i ser feliços". Després d'això una llum va il·luminar tota l'aula.

Van aparèixer en la vila de Berdath situada al Nord-Est d'Argos, prop de la frontera amb l'imperi de Gobral. Lamentablement, només els 6 nens van aconseguir arribar, mai es va saber res més dels altres habitants de l'aldea. Es va crear un gran rebombori donada aquesta situació, la gent en un principi no sabia com actuar, no obstant tots els nens van tenir sort i trobaren una nova llar.

Els nens van decidir canviar els seus cognoms per Darkglow, els seus vincles es van incrementar, ja no eren només amics de l'escola, eren una gran família.

Kristian va acabar vivint amb la clerga Katari. Ella va convertir-se en una segona mare per a ell. Katari era l'encarregada de la capella del Berdath, en la que adoraven al deu Relic. Kristian va començar fer funcions d'escolà, assistint a Katari quan s'oficialitzava alguna missa.

En complir tretze anys va començar a treballar a la taverna parcialment, primer fent funcions de neteja i d'atendre els clients només els caps de setmana. L'hi agradava molt escoltar les històries dels aventurers, la música i les rialles de la gent. Als quinze anys va començar a treballar diàriament fent funcions de cuiner.

Als seus vint-i-sis anys va decidir emprendre un viatge per explorar el món i viure les seves pròpies aventures. Va assumir el nom de Kosmos com a aventurer. Després d'explorar el nord d'Argos va dirigir-se a l'Imperi de Gobral on va decidir unir-se a la Cadena, concretament a la Companyia 44.

## Personalitat

### Races

En una primera instància tendeix a discriminar per la raça per culpa de certes experiències que ha viscut durant els anys a la taverna. Prefereix la companyia d'humans, nans i semiorcs, ja que aquests últims tendeixen a ser directes i és una característica que l'hi agrada.

Per altra banda, els elfs, mitjans i gnoms tendeixen a amagar les seves intencions reals i molts no són de fiar. No obstant això, després d'establir llaços, si creu que són mereixedors de la seva confiança no els discriminarà i inclús es podran arribar a convertir en els seus millors amics.

### Filosofia

Es regeix pel principi del bé major o dit d'una altra manera el mal menor. Si creu que ha d'incomplir alguna llei per realitzar-ho, no ho dubtarà.

### Deïtat

Katari el va inculcar la creença de la deïtat de Relic. A causa de la seva infantesa, Relic el va beneir amb els Dominis de la Màgia i del Viatge.

## La Cadena

### Missions

La primera missió de Kosmos en la cadena va ser una en la qual tothom havia fracassat, era encarregar-se d'una temuda pirata anomenada Kassandra. Ja que buscava gent per la seva tripulació el seu grup va utilitzar un contacte per allistar-nos, un cop dins vam haver de provar la nostra valia per guanyar-nos la seva confiança, ens va ordenar assaltar un poblet marítim, cremar, assassinar i portar totes les coses de valor, amb això quedava clar quin tipus de pirata era... Vàrem intimidar a la gent del poble perquè fugís i vam encendre llenya, fulles i palla per simular que cremàvem el poblet, després es van agafar algunes coses de valor que tenien i vam passar la prova exitosament. Per celebrar aquest èxit Kassandra va obligar a tothom a veure, això va durar fins que l'últim va quedar en peu. L'endemà amb la majoria amb una ressaca que no es podien ni moure va arribar el moment, quan Kassandra va anar a la seva cabina vam impedir l'accés a l'interior del vaixell. El combat final estava a punt de començar quan vam descobrir que Kassandra realment era una sirena, després d'una lluita intensa Kasandra va morir i el seu vaixell es va enfonsar.

La següent missió vam haver d'investigar unes desaparicions en una vila. Es va descobrir que s'havia fet un ritual perquè la fertilitat de la terra s'incrementés, però això va portar un dimoni. Després d'investigar vam localitzar que el dimoni estava en l'interior d'un arbre mil·lenari, ens vam enfrontar a un dur combat contra el dimoni i finalment aquest va deixar el nostre món.

La Companyia 1 havia de fer una expedició al subsol i intentar capturar un mutant, nosaltres érem l'equip de suport. Vàrem fer un reconeixent del subsol, el qual estava il·luminat amb uns bolets estranys. Hi havia uns monstres que no havia vist mai, una espècie de mutants que explotaven. Finalment, la companyia 1 va aconseguir capturar un mutant i vam tornar a la superfície.

### La Tragèdia de les Deu Baules

Kosmos va ser enviat al grup d'assalt 1, la seva missió era protegir el grup de mags encarregats de desfer l'esfera que protegia el poderós mag al seu interior. Després de destruir incomptables monstres mutants per protegir el grup de mags, aquest finalment van aconseguir desfer-se de l'esfera. De sobte va aparèixer un company de la 44 amb l'objectiu d'enviar a un membre a lluitar contra el poderós mag, vam decidir que Hulka anés.

Tot seguit ens van teleportar a una altra instància, en la que havíem d'evitar que el mag agafes energia per tal de poder-lo matar. Després de desfer-nos d'uns mutants vam assolir desactivar els tubs que estaven connectats a membres d'altres companyies. Un gas va omplir l'estança i el sostre es va enfonsar sobre nosaltres.

Un altre com vam ser teleportats a una sala on hi havia una espècie de rata gegant morta, allà em vaig trobar de nou amb Hulka que em va comentar que el mag havia sigut eliminat, també estava Treya, un nen elf que es deia Parfyon, però que només sabia parlar elf i al final va aparèixer Kirei Fharma amb l'arquitecte, que era una espècie de mutant. Amb el lideratge de Kirei, ens va guiar cap a la sortida, però ens vam trobar amb un riu de lava que ens tallava el pas i una criatura de metall. Era impossible que poguéssim matar a aquesta criatura, gràcies al fet que Kirei la va distreure vam poder trobar una sortida per fugir cap a l'exterior. Al cap d'un parell de setmanes caminant per un túnel vam sortir on va caure el meteorit gegant.